Rikunarita-ORG/Wikinium huggingface dataset:
# TanSat

| TanSat |
| --- |
| Tipo | Científico |
| Organización | Chinese Academy of Sciences (CAS) |
| Contratistas principais | CAS, SIMIT |
| Data de lanzamento | 21 de decembro de 2016 |
| Foguete portador | CZ-2D |
| Sitio de lanzamento | Centro de Lanzamento de Satélites de Jiuquan |
| Obxectivo da misión | Medición da concentración de dióxido de carbono na atmosfera. |
| NSSDC ID | 2016-081A |
| Masa | 500 kg |
| Datos orbitais |
| Semieixo maior | 7076 km |
| Inclinación | 98,5° |
| Apoapse | 720,6 km |
| Periapse | 689,7 km |
| * v
* c
* e
 |

**TanSat**, tamén coñecido como **CarbonSat**, é un satélite artificial da China lanzado o 21 de decembro de 2016 a bordo dun foguete CZ-2D desde o Centro de Lanzamento de Satélites de Jiuquan.

## Características

TanSat é o primeiro satélite da República Popular China adicado á medición do dióxido de carbono na atmosfera. Cuns 500 kg de masa, leva dous instrumentos a bordo:

* CarbonSpec, un espectrómetro de alta resolución para medir a absorción no infravermello próximo do dióxido de carbono.
* CAPI (Cloud and Aerosol Polarimetry Imager), para facer medicións de alta resolución de nubes e aerosoles e compensar os erros na medición do CO2.

O bus do satélite foi deseñado e desenvolvido polo Instituto de Microsistemas e Tecnoloxías da Información de Shanghai (SIMIT).

## Notas

## Véxase tamén

### Outros artigos

* CZ-2D
# Shenzhou 6

| Shenzhou 6 |
| --- |
| Tipo | Tripulada |
| Data de lanzamento | 12 de outubro de 2005, 01:00 GMT |
| Foguete portador | CZ-2F |
| Sitio de lanzamento | Centro de Lanzamento de Satélites de Jiuquan |
| Duración da misión | 4,81 días |
| Obxectivo da misión | Segundo voo tripulado dunha misión chinesa. |
| Regreso | 16 de outubro de 2005 |
| NSSDC ID | 2005-040A |
| Masa | 7800 kg |
| * v
* c
* e
 |

**Shenzhou 6** foi o nome da segunda misión tripulada chinesa e a primeira tripulada por dous astronautas. Foi lanzada o 12 de outubro de 2005 mediante un foguete CZ-2F desde o Centro de Lanzamento de Satélites de Jiuquan.

## Características

Shenzhou 6 foi a primeira misión chinesa en levar dous astronautas a bordo, Fei Junlong e Nie Haisheng. A misión tivo unha duración de case cinco días, durante os cales os tripulantes fixeron varios experimentos, usando por primeira vez o módulo orbital na nave Shenzhou, que tiña varias modificacións de seguridade e comodidade para os astronautas feitas en base á experiencia con Shenzhou 5.

No último día da misión a cápsula de reentrada, cos dous tripulantes a bordo, separouse do módulo orbital e do módulo de servizo para reentrar na atmosfera. A cápsula aterrou ás 20:33 GMT coa tripulación a salvo.

## Notas

## Véxase tamén

### Outros artigos

* CZ-2F
* Shenzhou 1
* Shenzhou 2
* Shenzhou 3
* Shenzhou 4
* Shenzhou 5
* Shenzhou 7
* Shenzhou 8
* Shenzhou 9
* Shenzhou 10
* Shenzhou 11
* Shenzhou 12
* Shenzhou 13
* Shenzhou 14
* Shenzhou 15
* Shenzhou 16
# Wang Xiji

Wang Xiji|   |
| Biografía |
| Nacemento | 26 de xullo de 1921  (104 anos) Kunming
 |
| Educación | Instituto Politécnico e Universidade Estatal de Virxinia   Universidade Nacional Asociada do Suroeste   |
| Actividade |
| Campo de traballo | Tecnoloxía espacial  |
| Ocupación | físico, enxeñeiro de aviación  |
| Empregador | Universidade Jiao Tong de Shanghai   Universidade de Shanghai   Universidade de Tecnoloxía de Dalian   |
| Membro de | División de Ciencias Tecnolóxicas da Academia Chinesa das Ciencias (1993–)  |
|  **Sinatura**   |

**Wang Xiji** (en chinés: 王希季; pinyin: *Wáng Xījí*), nado o 26 de xullo de 1921 en Kunming (Yunnan), é un enxeñeiro aeroespacial chinés pioneiro en tecnoloxía espacial.

## Traxectoria

Wang Xiji naceu en 1921 nunha familia de comerciantes. En 1942 graduouse na Universidade Nacional Asociada do Suroeste en enxeñaría mecánica. En 1948 viaxou a Estados Unidos para obter un máster no Instituto Politécnico de Virxinia, regresando ao seu fogar despois da vitoria comunista sen chegar a completar o seu doutoramento. Xa en China traballou como profesor no Instituto Delian de Enxeñaría, na Universidade Shanghai Jiaotong e na Universidade Científica e Técnica de Shanghai. En 1958 estaba preparándose para un intercambio educativo de dous anos con Alemaña cando foi transferido por orde do Comité Municipal do Partido en Shanghai ao Instituto de Deseño Eléctrico e Mecánico de Shanghai como responsable para desenvolver o primeiro foguete sonda chinés, o T-7. Posteriormente foi nomeado vicepresidente do Quinto Directorado e despois director de astronáutica para o Ministerio de Industria. Foi responsable do desenvolvemento do primeiro foguete espacial chinés, o Longa Marcha 1, e das cápsulas recuperables Fanhui Shi Weixing. En 1993 pasou a ser membro da Academia Chinesa de Ciencias.

## Notas

## Véxase tamén

### Outros artigos

* Academia Chinesa de Ciencias
* Longa Marcha 1
* FSW
# Liu Boming

Liu Boming|   |
| Biografía |
| Nacemento | 29 de outubro de 1966  (59 anos) Yi'an County
 |
| Educación | PLA Air Force Aviation University (en)    |
| Actividade |
| Ocupación | astronauta, aviador, piloto de guerra  |
| Partido político | Partido Comunista de China  |
| Carreira militar |
| Rango militar | tenente coronel Shao Jiang (en)   |
| Tempo no espazo | 95 días e 29 minutos  |
| Premios |
| * (23 de novembro de 2021)  Spaceflight Exploit Medal (en)
* (7 de novembro de 2008)  Spaceflight Exploit Medal (en)
 |

**Liu Boming**, nado na provincia de Heilongjiang o 29 de outubro de 1966, é un astronauta chinés que formou parte das misións Shenzhou 7 e Shenzhou 12.

## Traxectoria

Liu Boming participou nas misións Shenzhou 7 e 12, pasando un total de 95 días no espazo.

## Notas

## Véxase tamén

### Outros artigos

* Shenzhou 7
* Shenzhou 12